Ben Brereton

**Benjamin Antoni Brereton** (18 aprel 1999, Stok-on-Trent, İngiltərə) — Çempionşip təmsilçilərindən olan "Bləkbörn Rovers" klubunda və Çili milli futbol komandasında hücumçu kimi çıxış edən peşəkar Çili futbolçusu.

O, peşəkar klub karyerasına 2017-ci ildə "Nottingem Forest" klubunda başlamışdır. 2018-ci ildə "Bləkbörn Rovers" klubuna icarəyə göndərilsə də, 2019-cu ildə birbaşa transfer edilmişdir.

Brereton İngiltərədə anadan olmuşdur. O, ölkənin U-19 və U-20 millilərində çıxış etsə də, anasının vasitəçiliyi ilə *2021 Kopa Amerika* turnirindən qabaq Çili millisinə dəvət almışdır. Millidə oynarkən həm anasının, həm də atasının soyadını özündə birləşdirən ispan adı olan **Benjamin Antoni Brereton Diaz** adından istifadə edir. 2021-ci ilin iyul ayında o, artıq klub səviyyəsində də bu soyadı istifadə edəcəyini açıqlamışdır.

## Erkən illəri
Brereton Stok-on-Trent şəhərində anadan olmuşdur. O, *Blayt Bric* orta məktəbində təhsil almışdır. Ben "Dulusçuluq və Regional Bazar Liqasında" oynamış həvəskar futbolçu və ingilis polisi olan Martin Breretonun və *Churchill China* şirkətində çalışan Konsepsion doğumlu Andreanın (qızlıq soyadı Diaz) ailəsində anadan olmuşdur.

## Klub karyerası

### Nottingem Forest
Brereton 2015-ci ilin yayında "Stok Siti" klubundan ayrıldıqdan sonra Çempionşip təmsilçilərindən olan "Nottingem Forest" klubu ilə müqavilə imzalamışdır. Klubun akademiya oyunlarında 20 oyuna 15 qolla yadda qalan Brereton klub ilə yeni müqavilə imzalamışdır. O, əsas komanda ilə debütünü 25 yanvar 2017-ci ildə "Lids Yunayted" klubuna qarşı oyunda etmişdir. O, 76-cı dəqiqədə meydana daxil olmuş və komandası rəqibinə 0-2 hesabı ilə məğlub olmuşdur. Ben komandada ilk qolunu 4 fevralda zədəli olaraq oynadığı "Aston Villa" klubuna qarşı oyunda vurmuşdur.

27 mart 2017-ci ildə Brereton on oyunda "Fulhem" və *Brentford* klublarına qarşı oyunlarda qolla yadda qalaraq Çempionşip ilin istedadlı oyunçusu mükafatına namizəd göstərilmişdir. O, bu səsvermədə "Bristol Siti" oyunçusu Lloyd Kelli və *Şeffild Uenzdey* oyunçusu Corc Herst ilə mübarizə aparmışdır. 9 apreldə *Hilton Hotel*-də keçirilən mükafatlandırma mərasimində o, qalib elan edilmişdir. 22 iyun 2017-ci ildə Ben 2021-ci ilin iyununa qədər "Nottingem Forest" klubu ilə yeni müqavilə imzalamışdır.

### Bləkbörn Rovers
28 avqust 2018-ci ildə Brereton 2019-cu ilin yanvar ayında satın alma şərti ilə "Bləkbörn Rovers" klubuna icarəyə verilmişdir. 4 yanvar 2019-cu ildə klub 7 milyon sterlinq qarşılığında oyunçunu birdəfəlik transfer etmişdir.

## Milli karyerası

### İngiltərə
2017-ci ildə Brereton İspaniya, Norveç və Belarus millilərinə qarşı oyunlarda iştirak etmək üçün ilk dəfə İngiltərə U-19 millisinə dəvət almışdır. İspaniyanı 3-0, Belarusu 5-1 hesabı ilə məğlub etdikləri oyunlarda əsas heyətdə yer alan Breretonun oyunundan razı qalan baş məşçqi Keyt Dauninq onun heyətə rahat uyğunlaşdığını bildirmişdir.

Brereton 2017 UEFA Avropa U-19 Çempionatında iştirak etmək üçün milliyə dəvət almışdır. Qrup mərhələsində o, Niderland millisi ilə oyunda bir, Almaniya millisi ilə oyunda isə iki qolla yadda qalmışdır. Portuqaliya millisi ilə final görüşündə ikinci hissədə meydana daxil olaraq qələbə qazanmışdır. O, üç qolla turnirin bombardirlərindən biri olmuşdur. Brereton 2018 UEFA Avropa U-19 Çempionatında da iştirak etsə də, sadəcə bir qolla yadda qalmışdır. Həmin qolu qrup mərhələsinin ilk oyununda Türkiyə millisinə vurmuşdur.

### Çili
*Football Manager* oyunu oynarkən yarı çilili olduğunu görən bir qrup azarkeş Breretonun Çili millisinə seçilməsi üçün sosial media kampaniyası başlatmışdır. Bir müddət sonra Çili millisi Breretonu anası Çili vətəndaşı olduğu üçün milliyə dəvət edilməsi baradə düşündüklərini açıqlamışdır. 24 may 2021-ci ildə Brereton baş məşqçi Martin Lasarte tərəfindən Argentina və Boliviya milliləri ilə görüş üçün milliyə çağırılmışdır. Həmçinin o, *2021 Kopa Amerika* turniri üçün aparılacaq heyətə daxil edilmişdir. O, milli ilə debütünü 14 iyunda turnir çərçivəsində Argentina millisinə qarşı oyunda etmişdir. Həmin görüşdə milli rəqibi ilə 1-1 hesabı ilə bərabərə qalmışdır. 18 iyunda Boliviya millisi ilə görüşdə Brereton millidə ilk qoluna imza atmışdır.

## Karyera statistikası

### Klub

### Milli komanda

### Milli komanda qolları
:*Nəticələr və qollar Çili hesablamasının birinci siyahısındadır.*

## Uğurları
**İngiltərə U-19**
*UEFA Avropa U-19 Çempionatı: 2017

**Fərdi**

* UEFA Avropa U-19 Çempionatı Qızıl Buts: 2017
*Çempionşip ilin istedadlı oyunçusu: 2016–17

## İstinadlar

## Xarici keçidlər
* 
*